2010թ.-ի փետրվար ամսվա տվյալների համաձայն Circle.am-ում գրանցված հայկական առաջատար կայքերի ցուցակի առաջին երկու տեղերում են Hamovhotov.com և Gisher.ru նախագծերը: Վերջին ամսում Hamovhotov.com կայքի այցելությունների քանակը կազմել է 841 780, իսկ Gisher.ru կայքինը` 753 234: Սույն նախագծերի ընդգծված առաջատարությունը բացատրվում է նրանով, որ երկու կայքերն էլ ակտիվորեն օգտագործում են ինտերնետի առաջատար վիդեո պորտալների (Օրինակ` Youtube) կողմից ընձեռնած «video-sharing» տեխնոլոգիաները, որոնց միջոցով ինտերնետում են հայտնվում հայկական հեռուստաընկերությունների տարբեր նախագծեր և սերիալներ («Էմիգրանտներ», Yere1, «Կարգին հաղորդում», «32 ատամ» և այլն): Այսպիսի նախագծերի հիմնական օգտվողները արտասահմանում բնակվող հայերն են, որոնց համար ինտերնետի միջոցով հնարավորություն է ստեղծվում դիտելու Հայաստանի հեռուստաընկերությունների զանազան նախագծեր: